Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού (ΕΚ) αριθ. 68/2001 της Επιτροπής της 12ης Ιανουαρίου 2001 σχετικά με την εφαρμογή των άρθρων 87 και 88 της συνθήκης στις ενισχύσεις για επαγγελματική εκπαίδευση

(2004/C 70/05)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XT 7/03

Κράτος μέλος: Ηνωμένο Βασίλειο

Περιφέρεια: Βόρεια Ιρλανδία

Tίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Πρόγραμμα επαγγελματικής εκπαίδευσης για κτηνοτρόφους και καλλιεργητές

Νομική βάση: - Agriculture Act 1949

- Agriculture (Miscellaneous Provisions) Act (Northern Ireland) 1970

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: - 2003/04: 0,20 εκατ. GBP

- 2004/05: 0,38 εκατ. GBP

- 2005/06: 0,56 εκατ. GBP

Σύνολο: 1,15 εκατ. GBP για την επαγγελματική εκπαίδευση 1300 συμμετεχόντων

Καμία δικαιούχος επιχείρηση δεν θα λάβει άνω του 1 εκατ. ευρώ.

Ο μέσος όρος ενίσχυσης ανά δικαιούχο ανέρχεται σε 885 GBP

Μέγιστη ένταση ενίσχυσης: Η πραγματική ένταση ενίσχυσης του προγράμματος είναι 40 %. Τούτη αντιστοιχεί σε ένα ανώτατο επιτρεπόμενο όριο έντασης ενίσχυσης της τάξης του 40 %, με βάση:

- 35 % για ειδική επαγγελματική εκπαίδευση για μικρομεσαίες επιχειρήσεις. Όλοι οι εκπαιδευόμενοι προέρχονται από ΜΜΕ όπως ορίζεται στο παράρτημα 1 του κανονισμού (EΚ) αριθ. 68/2001. Πρόκειται για εκπαίδευση ειδικής φύσης, δεδομένου ότι εφαρμόζεται κυρίως στις σημερινές δραστηριότητες των εργαζομένων.

- 5 % περιφερειακής ενίσχυσης. Η Βόρεια Ιρλανδία πληροί τους όρους για ενίσχυση περιφερειακού χαρακτήρα δυνάμει του άρθρου 87, παράγραφος 3, στοιχείο γ) της Συνθήκης

Ημερομηνία εφαρμογής: 1η Απριλίου 2003

Διάρκεια χορήγησης του καθεστώτος ή της μεμονωμένης ενίσχυσης: 1η Απριλίου 2003 έως 31η Μαρτίου 2006

Στόχος της ενίσχυσης: - Να αναπτύξει και να χορηγήσει προγράμματα επαγγελματικής εκπαίδευσης για τη δια βίου μάθηση σε όλους τους τομείς της γεωργικής βιομηχανίας τροφίμων.

- Να επιτρέψει σε 1300 άτομα να συμπληρώσουν ή να συμμετάσχουν σε προγράμματα Challenge εντός του Μαρτίου 2006.

- Να ενθαρρύνουν και να επιτρέψουν στους συμμετέχοντες να λάβουν αποφάσεις σχετικά με το μέλλον των επιχειρήσεών τους με βάση αντικειμενικές πληροφορίες.

- Το πρόγραμμα θα προορίζεται για κτηνοτρόφους, εμπορικούς εταίρους, μέλη των οικογενειών τους και εργαζόμενους στα αγροκτήματα γεωργικών εκμεταλλεύσεων μικρού και μεσαίου μεγέθους.

- Θα χορηγηθούν οι κατωτέρω θέσεις επαγγελματικής εκπαίδευσης:

- 2003/04: 200

- 2004/05: 650 (συμπεριλαμβανομένων 100 ασκουμένων του 2003/04)

- 2005/06: 1050 (συμπεριλαμβανομένων 250 ασκουμένων του 2004/05 και άλλων 30 που θα εκπαιδευτούν μέχρι το 2006/07)

Συνολικός αριθμός των ατόμων που περατώνουν ή συμμετέχουν σε προγράμματα επαγγελματικής εκπαίδευσης μέχρι τον Μάρτιο 2006 = 1300

Οικείοι οικονομικοί τομείς: Γεωργικές επιχειρήσεις, ιπποφορβεία, φυτοκομεία και αγροτοβιομηχανικές επιχειρήσεις

Επωνυμία και διεύθυνση της επιδοτούσας αρχής: Dr John Speers, Director of Environmental, Food and Central Services, Agri-Food Development Service, Department of Agriculture and Rural Development, Room 547, Dundonald House, Upper Newtownards Rd, Belfast BT4 3SB, Northern Ireland

Αριθμός ενίσχυσης: XT 16/03

Κράτος μέλος: Ηνωμένο Βασίλειο

Περιφέρεια: Αγγλία

Tίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Investment Readiness

Νομική βάση: Ss 11 Industrial Development Act 1982

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Το καθεστώς θα χορηγήσει χρηματοδότηση για την ενίσχυση ΜΜΕ ύψους 1275537 GBP για χρονική περίοδο ενός έτους. Η χρηματοδότηση θα στηρίξει περίπου 1000 MΜE οι οποίες πληρούν τον ορισμό του παραρτήματος Ι του κανονισμού (ΕΚ) αριθ. 68/2001 απαλλαγής κατά κατηγορίες στην ενίσχυση για επαγγελματική εκπαίδευση

Μέγιστη ένταση ενίσχυσης: Η ανώτατη ένταση ενίσχυσης θα είναι 70 % των επιλέξιμων εκπαιδευτικών δαπανών για γενική επαγγελματική εκπαίδευση. Εκτιμάται ότι καμία ΜΜΕ δεν θα λάβει ενίσχυση άνω των 4000 GBP

Ημερομηνία εφαρμογής: Σεπτέμβριος 2002

Διάρκεια χορήγησης του καθεστώτος ή της μεμονωμένης ενίσχυσης: Μέχρι τον Δεκέμβριο 2003

Στόχος της ενίσχυσης: Στόχος της ετοιμότητας για επενδύσεις είναι η εκπαίδευση των ΜΜΕ στον εντοπισμό, και ακολούθως στην προσέλκυση, ιδιωτικών πηγών κεφαλαίων στήριξης. Ειδικότερα, τούτη θα παράσχει στο προσωπικό των ΜΜΕ τη δυνατότητα κατανόησης:

- των διαφόρων μορφών διαθέσιμης χρηματοδότησης,

- σχετικά με το ποιες είναι οι πιο κατάλληλες μορφές χρηματοδότησης για τα διάφορα σχέδια,

- σχετικά με τους πιο κατάλληλους τρόπους πρόσβασης σε αυτή τη χρηματοδότηση, συμπεριλαμβανομένων των βασικών πληροφοριών που απαιτούν οι πιθανοί επενδυτές,

- σχετικά με το πώς να εντοπίζονται τα μη χρηματοδοτικά ζητήματα τα οποία θα έπρεπε να επιλυθούν πριν την αναζήτηση χρηματοδότησης,

- σχετικά με πρακτικές συμβουλές για την προετοιμασία των σχεδίων και

- τεχνικών υποβολής.

Η έρευνα στην αγορά για κεφάλαια κινδύνου στο Ηνωμένο Βασίλειο και αλλού, αποκάλυψε ότι υπάρχει μία αδυναμία στην ποιότητα των προτάσεων αναζήτησης κεφαλαίων κινδύνου - και ότι ένα μέρος των προτάσεων που έχουν απορριφθεί από τους τραπεζίτες και από τους χορηγούντες κεφάλαια κινδύνου περιείχε καλές βασικές ιδέες, αλλά η παρουσίασή τους ήταν κακή ή αναζητούσαν ακατάλληλη στήριξη. Στόχος αυτού του σχεδίου είναι να εξαλείψει αυτή την αδυναμία μεταξύ των ΜΜΕ του Ηνωμένου Βασιλείου.

Η υπηρεσία για μικρές επιχειρήσεις (SBS), ένας εκτελεστικός οργανισμός του Department of Trade and Industry (DTI) του Ηνωμένου Βασιλείου, θα διαχειριστεί το μέσον. Θα είναι διαθέσιμες για το σχέδιο κρατικές ενισχύσεις περίπου 1,3 εκατ. GBP. Ολες οι ΜΜΕ θα συμμετάσχουν κατά τουλάχιστον 30 % στις δαπάνες επαγγελματικής εκπαίδευσης.

Μία πιο λεπτομερής περίληψη της μορφής ενίσχυσης που πρέπει να είναι διαθέσιμη στα πλαίσια της ετοιμότητας για επενδύσεις και μία αιτιολογία τού γιατί τούτο αποτελεί "γενική" επαγγελματική εκπαίδευση επισυνάπτεται στο παράρτημα Α

Οικείοι οικονομικοί τομείς: Η απαλλαγή κατά κατηγορίες της ενίσχυσης στην επαγγελματική εκπαίδευση δεν αποκλείει περιορισμένους τομείς, αλλά αναμένεται ότι το σχέδιο δεν θα ενισχύσει ΜΜΕ στον τομέα της γεωργίας ή της αλιείας, ή ΜΜΕ σε άλλους ευαίσθητους τομείς, όπως π.χ. τον αυτοκινητιστικό τομέα, τον τομέα των συνθετικών ινών και των μεταφορών

Επωνυμία και διεύθυνση της επιδοτούσας αρχής: Small Business Service, St Mary's House

C/o Moorfoot

Sheffield S1 4PQ Πληροφορίες: Ken Cooper Tηλ. 0114 259 72 78

Αριθμός ενίσχυσης: XT 35/03

Κράτος μέλος: Ηνωμένο Βασίλειο

Περιφέρεια: Yorkshire and Humber

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Centre of Vocational Excellence Programme (NG Bailey & Co Ltd)

Νομική βάση: The Learning and Skills Act 2000

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Δεν θα υπερβαίνουν το 1 εκατ. ευρώ (περίπου 624000 UKL και θα χορηγηθούν στην εταιρεία εντός μιας 3ετίας ως εξής:

- Έτος 1: 300000 GBP

- Έτος 2: 150000 GBP

- Έτος 3: 100000 GBP

Σύνολο: 550000 GBP

Μέγιστη ένταση ενίσχυσης: Η NG Bailey & Co Ltd είναι μεγάλη εταιρεία με έδρα στο Leeds.

Η ανώτατη ένταση ενίσχυσης δεν θα υπερβεί το 60 % των επιλέξιμων δαπανών για γενική εκπαίδευση (50 % για μεγάλες επιχειρήσεις + 10 % για εργαζόμενους σε μειονεκτική θέση σύμφωνα με τον ορισμό του άρθρου 2 ζ) του κανονισμού). Θα εφαρμοστούν διαφορετικές μέγιστες εντάσεις ενίσχυσης αναλόγως αν οι αποδέκτες είναι ή όχι πραγματικά εργαζόμενοι σε μειονεκτική θέση

Ημερομηνία εφαρμογής: 30 Ιουνίου 2003

Διάρκεια χορήγησης του καθεστώτος ή της μεμονωμένης ενίσχυσης: Έως τις 31 Ιουλίου 2006

Στόχος της ενίσχυσης: Στον τομέα της ηλεκτρολογίας παρουσιάζεται έλλειψη εργατικού δυναμικού με τις δεξιότητες που απαιτούνται για την απασχόληση σε έναν κλάδο υψηλής τεχνολογίας. Πρόκειται για σημαντικό εμπόδιο για την οικονομική ανάπτυξη της Αγγλίας και ιδίως της περιοχής Yorkshire and Humber

Η ηλεκτρολογία περιλαμβάνει: ηλεκτροτεχνική μηχανική, θέρμανση και εξαερισμό, κλιματισμό, ψύξη, μηχανολογία και δομικές κατασκευές.

Γενική εκπαίδευση

Στόχος της ενίσχυσης είναι η αύξηση του περιφερειακού και του εθνικού αποθέματος εργατικού δυναμικού με υψηλού επιπέδου μεταφερόμενες δεξιότητες οι οποίες είναι απαραίτητες για την κάλυψη των αναγκών του κλάδου. Αυτό θα επιτευχθεί με δύο τρόπους: Πρώτον, με την αύξηση του αριθμού των νέων που εισέρχονται στον κλάδο με σύγχρονη άσκηση και μαθητεία και με τη βελτίωση των δεξιοτήτων όσων ήδη απασχολούνται στον κλάδο. (Το πρόγραμμα Modern Apprenticeships (σύγχρονη μαθητεία) στον τομέα της ηλεκτρολογίας παρέχει περισσότερες ευκαιρίες σε νέους να εισέλθουν στην αγορά εργασίας, καθώς και την καλύτερη δυνατή προετοιμασία για την απόκτηση ειδικότητας ή την επίτευξη επιπέδου τεχνικού στον κλάδο. Παρέχει επίσης, όταν είναι σκόπιμο, πρόσβαση στην ανώτερη εκπαίδευση ή σε απασχόληση υψηλότερου επιπέδου.) Δεύτερον, με την αύξηση του αριθμού των υφιστάμενων εργαζομένων στις ηλεκτρολογικές επιχειρήσεις ολόκληρης της περιοχής Yorkshire and Humber που αναβαθμίζουν τις υφιστάμενες επαγγελματικές τους ικανότητες. Αυτό θα επιτευχθεί με την επέκταση του εκπαιδευτικού δυναμικού της NG Bailey για την αναβάθμιση των ικανοτήτων του υφιστάμενου προσωπικού της. Η εκπαίδευση αυτή θα οδηγεί σε εθνικά αναγνωρισμένους επαγγελματικούς τίτλους σπουδών και θα αυξήσει σημαντικά τις δυνατότητες πρόσληψης σε ένα ολόκληρο φάσμα θέσεων απασχόλησης στον τομέα της μηχανικής.

Η μεμονωμένη ενίσχυση χορηγείται στην NG Bailey, εταιρεία δραστηριοποιούμενη στον τομέα της ηλεκτρολογίας. Τα στοιχεία γενικής εκπαίδευσης αυτού του πακέτου εξασφαλίζουν ότι οι αποδέκτες των εκπαιδευτικών προγραμμάτων θα αποκτήσουν τεχνολογικές δεξιότητες που θα τους επιτρέψουν να βρουν απασχόληση στον κλάδο της ηλεκτρολογίας, καθώς και σε μια σειρά άλλων κλάδων όπως η ηλεκτρονική, η ηλεκτρολογική μηχανική και η εφηρμοσμένη μηχανική και οι δομικές κατασκευές

Οικείοι οικονομικοί τομείς: Ηλεκτρολογία

Επωνυμία και διεύθυνση της επιδοτούσας αρχής: Skills for Employment Division Department for Education and Skills (DfES) Level 4, Moorfoot Sheffield S1 4PQ United Kingdom Υπεύθυνος επαφών: Keith McMaster

Άλλες πληροφορίες: Η παρούσα ενίσχυση έχει εγκριθεί από το Department for Education and Skills. Το Learning and Skills Council είναι υπεύθυνο για την ανάθεση της σύμβασης στην εταιρεία και την παρακολούθηση της προόδου σύμφωνα με τους κανόνες για τις κρατικές ενισχύσεις. Έχει αναθέσει την αρμοδιότητα αυτή βάσει του Learning and Skills Act 2000

Αριθμός ενίσχυσης: XT 42/03

Κράτος μέλος: Ηνωμένο Βασίλειο

Περιφέρεια: Αγγλία

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Στρατηγική για την ευρύτερη εφαρμογή του συστήματος Hazard Analysis Critical Control Points (επικινδυνότητα στα κρίσιμα σημεία ελέγχου) στις επιχειρήσεις τροφοδοσίας στο ΗΒ

Νομική βάση: Food Standards Act 1999

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 2,9 εκατ. λίρες στερλίνες

Μέγιστη ένταση ενίσχυσης: Η χρηματοδότηση του σχεδίου για γενική εκπαίδευση δεν θα υπερβεί το 70 % για μικρές και μεσαίες επιχειρήσεις

Ημερομηνία εφαρμογής: Από 13ης Οκτωβρίου 2003

Διάρκεια χορήγησης του καθεστώτος ή της μεμονωμένης ενίσχυσης: Έως τον Απρίλιο του 2004

Στόχος της ενίσχυσης: Η εκπαίδευση για την οποία παρέχεται ενίσχυση στο πλαίσιο του παρόντος προγράμματος θα είναι γενικού χαρακτήρα όσον αφορά τη διαχείριση της ασφάλειας τροφίμων βάσει του HACCP και θα είναι μεταβιβάσιμη μεταξύ εταιρειών και οικονομικών τομέων. Το καθεστώς είναι πειραματικό και θα αξιολογηθεί με σκοπό να αναπτυχθεί μία εθνική στρατηγική διαθέσιμη σε όλους τους εργοδότες σε ένα μελλοντικό στάδιο με βάση την εμπειρία από το εν λόγω πειραματικό καθεστώς.

Η εκπαίδευση έχει ως στόχο:

- την παροχή σαφούς καθοδήγησης τόσο σε επίπεδο διαχείρισης όσο και σε επίπεδο εργαζομένων σχετικά με τον έλεγχο των τροφικών κινδύνων που είναι εγγενείς σε μία επιχείρηση τροφοδοσίας

- την ανάπτυξη ενός ολοκληρωμένου συστήματος διαχείρισης της ασφάλειας των τροφίμων το οποίο να είναι ειδικό και κατάλληλο για κάθε μεμονωμένη επιχείρηση.

Η εκπαίδευση θα επιτρέψει στις επιχειρήσεις να διαχειρίζονται αποτελεσματικότερα τους κινδύνους ασφάλειας των τροφίμων ώστε να μειωθεί η συχνότητα ασθενειών που οφείλονται σε τρόφιμα.

Το παρόν σχέδιο αποσκοπεί στον προσδιορισμό της αποδοτικότερης οικονομικά προσέγγισης για την εφαρμογή διαχείρισης όσον αφορά την ασφάλεια των τροφίμων βάσει των αρχών HACCP στις επιχειρήσεις τροφοδοσίας στο ΗΒ.

Η υπηρεσία Food Standards Agency πρέπει να προετοιμάσει τις επιχειρήσεις τροφίμων του ΗΒ για την επικείμενη ενοποίηση στην ΕΕ της νομοθεσίας όσον αφορά την υγιεινή των τροφίμων, που αναμένεται το 2005. Η εν λόγω νομοθεσία καθιστά νομικά υποχρεωτική την εφαρμογή τεκμηριωμένων συστημάτων διαχείρισης όσον αφορά την ασφάλεια των τροφίμων, βάσει των αρχών HACCP, από όλες τις επιχειρήσεις τροφίμων με εξαίρεση τους πρωτογενείς παραγωγούς

Οικείοι οικονομικοί τομείς: Το παρόν πειραματικό καθεστώς έχει ως στόχο μικρές ανεξάρτητες επιχειρήσεις τροφοδοσίας, οι οποίες στις περισσότερες περιπτώσεις θα χαρακτηρίζονταν ως μικροεπιχειρήσεις

Επωνυμία και διεύθυνση της επιδοτούσας αρχής: Andrew Greaves Food Standards Agency Aviation House

125 Kingsway

London WC2B 6NH Tel. 020 72 76 81 27